Diari Oficial de la Generalitat Valenciana


Sumari del DOGV 6858, del 10-09-2012 (2012/8284)

RESOLUCIÓ de 3 de setembre de 2012, de la directora de l'Agència Valenciana de Mobilitat, per la qual establix el calendari per a la realització de les proves per a l'obtenció del certificat de competència professional per a la prestació del servici de taxi en les àrees de prestació conjunta de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6858

Data del DOGV
:   10-09-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/8284


Data del document
:   03-09-2012

Organisme emissor
:   Agència Valenciana de Mobilitat

Tipus de document
:   Resolució

Descriptors 

:   * taxi

RESOLUCIÓ de 3 de setembre de 2012, de la directora de l'Agència Valenciana de Mobilitat, per la qual establix el calendari per a la realització de les proves per a l'obtenció del certificat de competència professional per a la prestació del servici de taxi en les àrees de prestació conjunta de la Comunitat Valenciana. [2012/8284]  
En compliment del que disposa la Resolució de 23 de maig de 2012, de la Presidència del Consell d'Administració de l'Agència Valenciana de Mobilitat, per la qual s'aproven les bases generals reguladores de les proves per a l'obtenció del certificat de competència professional per a la prestació del servici de taxi en les àrees de prestació conjunta de la Comunitat Valenciana, i fent ús de les facultats conferides en virtut del que disposa la disposició addicional primera de la dita resolució, resolc:  
  
Article 1. Objecte de la resolució  
És objecte de la present resolució establir el calendari per a la realització de les proves per a l'obtenció del certificat de competència professional per a la prestació de servici de taxi per a l'exercici 2012 en les àrees de prestació conjunta de València, Alacant, Castelló, Camp de Morvedre i Requena-Utiel/Valle de Cofrentes-Ayora.  
  
Article 2. Dates, hora i lloc de realització de les proves  
1. Data de les proves: 24 de novembre de 2012.  
2. El lloc de realització i l'hora d'inici de les proves s'anunciarà en la pàgina web , amb una antelació mínima de 15 dies a la data de realització d'estes.  
  
Article 3. Presentació de sol·licituds  
Les sol·licituds es presentaran segons el que disposa l'article 6 de la Resolució de 23 de maig de 2012, de la Presidència del Consell d'Administració de l'Agència Valenciana de Mobilitat, per la qual s'aproven les bases generals reguladores de les proves per a l'obtenció del certificat de competència professional per a la prestació del servici de taxi en les àrees de prestació conjunta de la Comunitat Valenciana.  
  
  
Article 4. Tribunal  
La composició del tribunal queda arreplegat en l'annex I d'esta resolució.  
  
Article 5. Documentació i material  
Els aspirants s'hauran de presentar en el lloc de realització de les proves proveïts de la documentació i material següent:  
- Document nacional d'identitat, targeta d'identificació d'estrangers o un altre document oficial que acrediten la seua identitat, vigents en el moment de realització de les proves.  
- Estris d'escriptura: bolígraf.  
  
Article 6. Duració de les proves  
Per a la realització de les proves per a l'obtenció del certificat de competència professional per a la prestació del servici de taxi, es disposarà d'un temps màxim d'una hora.  
De conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, contra la present resolució, que no posa fi a la via administrativa, es pot interposar en el termini d'un mes, a comptar des de l'endemà de la seua publicació, recurs d'alçada davant de la consellera d'Infraestructures, Territori i Medi Ambient, com a òrgan competent per a tramitar-lo, tot això de conformitat amb el que disposa l'article 107 i següents de la llei esmentada i sense perjuí que puguen interposar-se qualssevol altres recursos que s'estimen oportuns.  
  
  
  
ANNEX I  
  
Composició del tribunal qualificador  
  
Tribunal titular  
President: F. José Moltó Orduña, cap de l'Àrea Economicoadministrativa de l'Agència Valenciana de Mobilitat.  
Secretària: Elena Gil Valdés, assessora jurídica de l'Agència Valenciana de Mobilitat. Vocal: Adela Juan Navarro, assessora jurídica de l'Agència Valenciana de Mobilitat.  
  
Tribunal suplent  
President: Gregorio Haro Javaloyes, cap de l'Àrea de Sistemes de Peatge, Comunicacions i Informàtica de l'Agència Valenciana de Mobilitat.  
Secretari: Javier Amo López, responsable del Departament de Comptabilitat de l'Agència Valenciana de Mobilitat.  
Vocal: Julio Rubio Tendero, Àrea d'Estudis i Planificació de l'Agència Valenciana de Mobilitat.  
  
Burjassot, 3 de setembre de 2012.- La directora: Mar Martínez Aparicio.